UVP TECHNICOM

Biznis model CANVAS
2022-05-24 14:00 - 16:00 (Europe/Bratislava) | UVP TECHNICOM 003 a online, Němcovej 5, Košice, Slovakia (Slovak Republic)
Podujatie sa koná v novom termíne 24. mája, pôvodný termín bol 17. máj.

Obsah workshopu:Cieľom workshopu je vytvoriť biznis model CANVAS pre konkrétny startup. Naposledy sme sa naučili čo to CANVAS je a ako by mal vyzerať, tentokrát ho budeme na workshope reálne tvoriť.
Metodika:Spoločne si vizualizujeme jednotlive sekcie biznis modelu a zadefinujeme ako môže firma generovať zisky.
Cieľ workshopu:Vytvoriť biznis model CANVAS pre konkrétny startup podľa aktuálneho stavu v ktorom sa nachádza.
Lektor:Ľuboš Kolesár je biznis kouč UVP Technicom, zakladateľ, majiteľ a CEO troch firiem. Je dlhoročným členom generálnej rady Zdruzenia mladých podnikateľov Slovenska a angažuje sa v otázkach podpory podnikania na Slovensku.

4. ročník Konferencie projektového manažmentu v Košiciach
2022-05-26 12:00 - 17:35 | UVP TECHNICOM, Boženy Němcovej 5, Košice, Slovakia (Slovak Republic)

Biznis fórum
2022-05-26 14:00 - 16:00 | Online
Startupy:

Nobil NB
Mobilná podlaha
Les i More
Brut.to

Vedenie porád - základné zručnosti manažéra a lídra
2022-05-30 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Cieľ kurzu:: Rozvíjať zručnosti a schopnosti manažérov viesť porady, Identifikovať slabiny manažéra a zabezpečiť jeho rozvoj, naučiť sa využívať metódy vedenia porady v praxi.
Cieľová skupina: Strední a vrcholoví manažéri, tímlídri a vedúci skupín, majitelia firiem.

OBSAH:
A. Aký typ porady zvoliť, aby bola zaujímavá a efektívna : Druhy porád – operatívna, výrobná, manažérska, riešiteľská, kontrolná, krízová, ciele porád, prínosy porád.
B. Zásady prípravy porady: program, priority, časové limity, výsledok, zápisnica, zasadací poriadok.
C. Vedieť viesť poradu, poznať typológiu účastníkov porady: identifikácia typov účastníkov, zásady vedenia, rozhodovanie.
D. Odstrániť chyby pri vedení porady : organizačné nedostatky, chyby účastníkov, chyby vo vedení porád.
E. Zvládať kritické situácie a konflikty: predvídať potenciál konfliktu, využiť metódy riešenia – 2 stupňová metóda, rozpoznať manipulatívne techniky zo strany účastníkov porady, naučiť sa zvládať manipulatívne techniky

Lektor: Zdenko Knižka
Vyštudoval Žilinskú univerzitu. Pôsobil v riadiacich funkciách v oblastiach marketingu, obchodu a finančníctva. Pôsobí ako lektor, kouč a mentor od roku 2001.
Špecializuje sa na rozvoj osobnosti formou lektorovania, mentoringu a koučingu, zlepšovaniu riadiacich zručnosti manažérov a rozvoja soft skills zručnosti.
Je absolventom viacerých vzdelávacích programov : ICF (International Coach Federation), Christíne Harvay, CKV Consult,., Royal post, Great Britain, Universal Postal Union, Transfér, NEPOSTEL – Holandsko, , Technická univerzita Košice, HIC SVK. Niekoľko rokov bol pridruženým členom SAKO ( Slovenskej asociácie koučov).

RMTechFlow
2022-05-31 - 2022-06-01 | UVP TECHNICOM, Boženy Němcovej 5, Košice, Slovakia (Slovak Republic)
Hub centrum v Košiciach, ktoré funguje pod EIT RawMaterials (TUKE), v tomto roku prináša dva kurzy určené na komercializáciu výskumu.
31.5.2022: 14.00 – 17.30 „Bring your tech to the market“

Positioning vašej technológie
Trhovo-orientovaný výskum
Generovanie impaktu z výskumu a vývoja

Kurz je určený pre výskumníkov, ktorí robia výskum a chcú sa dozvedieť osvedčené postupy komercializácie z týchto výsledkov výskumu.
01.05.2022: 09.30 – 13.00 „Excellent tech transfer office“

Efektívne TTO: ako organizovať aktivity technologického transferu
Budovanie Business case: ako developovať prípady tech transferu z trhových potrieb
Správna stratégia využívania: ako získať licenciu pre spoločnosť a spustiť nové podnikanie

Kurz je určený pre zamestnancov a personál kancelárií transferu technológií (inkubátory, akcelerátory, univerzitné a výskumné pracoviská a podobne).

Elevator Pitch
2022-06-01 13:00 - 15:00 | UVP TECHNICOM a online, Němcovej 5, Košice, Slovakia (Slovak Republic)
V preklade “výťahový prejav” je krátky, pôsobivý spôsob predstavenia vášho startupu / seba verbálne, ale môže byť aj vo forme “pitch desku”. Dokážete to do minúty? Do 30 sekúnd? A jednou vetou? Pre startupy a podnikateľov je skvelý elevator pitch nevyhnutnosťou. Príležitosť okolo nás často len prechádza a nezastavuje. Na chopenie sa príležitosti máme niekedy len pár sekúnd a šťastie praje pripraveným.

Lektorka: Lenka Hlinková
Lenka Hlinková motivuje najmä dievčatá a ženy k práci s technológiami. Je autorkou prvej slovenskej motivačno-náučnej knihy Ženský algoritmus, v ktorej vyvracia predsudok, že ženy a technológie k sebe nepatria. Po 12 rokov práce v IT na Slovensku a v Anglicku založila spoločnosť Algoritmus, o rok neskôr občianske združenie pomenované po knihe, v ktorých spolu s tímom pomáhajú najmä ženám získať svoje miesto v oblasti informačných technológií a v manažmente. Štvrtý rok pravidelne prednáša ako Google Certified Trainer. Momentálne spolupracuje aj so Slovenskou inovačnou a energetickou agentúrou ako členka externej pracovnej skupiny pre IKT – programovanie a ako externá expertka pre rodovú rovnosť na Ministerstve práce, sociálnych vecí a rodiny.

CyberGame talk
2022-06-07 14:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)

World Robot Olympiad 2022
2022-06-08 08:30 - 15:00 | Kongresové centrum TUKE, Letná 9, Košice, 04001, Slovakia (Slovak Republic)
Majstrovstvá Slovenska

Program08:40 – Otvorenie súťaže09:00 – 15:00 Súťaž15:00 – Vyhlásenie výsledkov
Vážení nadšenci robotiky!
Dávame Vám do pozornosti medzinárodnú súťaž, ktorej hlavnými cieľmi sú rozvoj robotiky a podpora tímovej spolupráce:
Majstrovstvá Slovenska World Robot Olympiad 2022
Súťaž je organizovaná v kategórii RoboMission. 2-3 členné tímy majú navrhnúť LEGO roboty, ktoré riešia výzvy na súťažnom poli.
Vekové kategórie sú Elementary (8-12), Junior (11-15), Senior (14-19).
Najlepšie tímy postúpia do svetové finále, ktoré bude v Dortmunde.
Registrácia na súťaž je do 08.05.2022 prostredníctvom stránky www.wro.sk.
Na tejto stránke nájdete aj pravidlá súťaže pre jednotlivé vekové skupiny a pravidlá registrácie.
Registračný poplatok je 50 Eur/tím. Registračný poplatok zahŕňa súťažnú podložku a občerstvenie vrátane obeda na súťaži pre celý tím. Podložku pre súťaž Vám zašleme do 2 týždňov po zaplatení registračného poplatku.
V prípade ďalších otázok sa obráťte na organizátorov:
Kontakt:
e-mail: wro.slovakia@gmail.com
tel: +421 903 650120
Tešíme sa na Vašu účasť!
Organizačný tím WRO Slovakia
www.wro.sk

HC Košice Community Forum
2022-06-09 18:00 - 20:00 | UVP TECHNICOM, Boženy Němcovej 5, Košice, Slovakia (Slovak Republic)
Metropolitný hokejový klub pripravuje po takmer jeden a pol ročnej pauze spôsobenej opatreniami v poradí 5. Community Forum.
Akcia sa uskutoční vo štvrtok 9. 6. o 18:00 v budove vedeckého parku Technicom (Boženy Němcovej 5) v zaužívanom formáte. Celý obsah bude streamovaný, vstup vzhľadom na obmedzenú kapacitu sály len pre pozvaných hostí.
Program – moderované 3 temetické bloky:
BLOK A: Vízie a plány, ekonomika, marketing
(Július Lang – prezident, Miloslav Klíma – výkonný riaditeľ, Stanislav Mucha – riaditeľ marketingu)
BLOK B: Športová oblasť – A-tím a mládež
(Gabriel Spilar – športový manažér, Marek Bartánus, Miroslav Kozárik – šéftréner mládeže)
BLOK C: Medzisektorová spolupráca, spoločenská zodpovednosť a atraktivita prostredia
(Juraj Girman – Vice President Telekom IT at DEUTSCHE TELEKOM IT SOLUTIONS & Chairman of The Board of Directors at Kosice IT Valley, Tomáš Futáš – Head of Ness Košice Center, Peter Blaas – Business Development Director ANTIK Telecom)

Teamleader - manažérske zručnosti
2022-06-14 13:00 - 15:00 | UVP TECHNICOM 001/002 a Online, Němcovej 5, Košice, 04001, Slovakia (Slovak Republic)
Pôvodny termín workshopu TEAMLEADER z 12.5. 2022 je presunutý na náhradný termín 14.6.2022.

Počas prednášky sa pozrieme na to, prečo sú ľudia náš najcennejší kapitál, prejdeme si 5 úrovní líderstva, kde sa nachádzame a kam sa chceme dostať, ukážeme si rozdiel medzi manažmentom a líderstvom, DAC metódu líderstva, ako dostať z ľudí to najlepšie a neustále napredovať ako tím.
Lektor: L. Hlinková
Lenka Hlinková motivuje najmä dievčatá a ženy k práci s technológiami. Je autorkou prvej motivačno-náučnej knihy Ženský algoritmus, v ktorej vyvracia predsudok, že ženy a technológie k sebe nepatria. Po 12 rokov práce v IT na Slovensku a v Anglicku založila spoločnosť Algoritmus, o rok neskôr toto občianske združenie, v ktorých spolu s tímom pomáhajú najmä ženám získať svoje miesto v oblasti informačných technológií a v manažmente. Pravidelne prednáša ako Google Certified Trainer a pôsobí ako Diversity & Inclusion Consultant.

Startup Connect
2022-06-16 16:00 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
Startup Connect je neformálne stretnutie startupov UVP Technicom so zámerom na networking, prepojenie a vytváranie vzájomných synergií. Zároveň si budete môcť zdieľať a vymieňať cenné skúsenosti a informácie, ktoré Vám pomôžu na Vašej podnikateľskej ceste.
Pridajte sa k nám! Nebude chýbať ani pizza!

EUROFONDUE 2022
2022-06-17 08:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)
Dňa 17.6.2022 sa uskutoční už 9. ročník súťaže študentských projektov a nápadov
EUROFONDUE 2022 !
Vďaka súťaži máte skvelú príležitosť vyskúšať si manažovanie projektu s fiktívnym rozpočtom eurofondov v hodnote 20 000 EUR. Súčasťou súťaže, pre registrovaných účastníkov, je aj online workshop vedený odborníkmi z akademického aj podnikateľského prostredia. Workshop ponúka nadobudnutie nových zručností v oblasti soft skills, biznis modelu, písania projektov a ich následnej podpory.
PODMIENKY A PRAVIDLÁ SÚŤAŽE

Do súťaže sa môžu zapojiť žiaci stredných škôl v 2. 3. 4. alebo 5. ročníku, a to individuálne alebo ako kolektív s maximálnym počtom štyroch žiakov.
Účastníci sa do súťaže prihlasujú prostredníctvom online prihlasovacieho formulára najneskôr do 31.03.2022.
Finálny súťažný návrh projektu musí byť doručený elektronicky na adresu sutaz.ekf@tuke.sk najneskôr 30.04.2021 vo formáte .docx (príp. .doc, .pdf).

SÚŤAŽNÝ PROJEKT

Návrh súťažného projektu musí byť verejnoprospešný, bude slúžiť občanom regiónu/mesta/dediny, napr. môže podporiť turizmus; zlepšiť životné prostredie; zlepšiť sociálnu infraštruktúru; pomôcť znevýhodnenej skupine ľudí a iné.
Návrh projektu má obsahovať nasledujúce časti: popis súčasného stavu (oblasti, ktorej sa projekt týka), ciele projektu, aktivity projektu, hlavné prínosy, formu a spôsob realizácie a rozpočet.
Rozsah návrhu projektu je 10 až 15 strán (neráta sa úvodná strana).
Limitovaná fiktívna finančná suma je 20.000 EUR.

Hlavnou cenou súťaže je návšteva Európskeho parlamentu, ktorú sprostredkuje europoslanec Martin Hojsík. Pripravené sú aj zaujímavé vecné ceny !
DÔLEŽITÉ LINKY

REGISTRÁCIA prebieha online na https://forms.gle/qQDk6oMk59a3K6fS8
Aktuálne INFORMÁCIE o súťaži sledujte na FB stránke https://www.facebook.com/RegionEkf
Všetky prípadné OTÁZKY adresujte na mail sutaz.ekf@tuke.sk

Súťaž študentských projektov a nápadov Eurofondue 9. ročník organizuje Ekonomická fakulta TU v Košiciach pod záštitou europoslanca Martina Hojsíka, s partnerskou podporou Košického samosprávneho kraja a Euractiv Slovensko.
Tešíme sa na vaše nápady !
Organizačný tím a odborná porota súťaže Eurofondue

Funding Opportunities for Digitalization and Innovation for Manufacturing
2022-06-24 10:00 - 12:00 | UVP TECHNICOM, Boženy Němcovej 5, Košice, Slovakia (Slovak Republic)
Chceli by ste vedieť, aké sú možnosti financovania, aby ste pomohli vašej spoločnosti s prechodom na zelenú a digitálnu? AmCham Slovakia našla odpovede na túto otázku a teraz prináša toto know-how priamo vám a vašej spoločnosti.
*Len pre riadenie na úrovni CEO alebo najvyššej úrovne!
Toto podujatie je súčasťou série okrúhlych stolov CEO venovaných diskusii o existujúcich možnostiach financovania na podporu digitalizácie a inovačných procesov v slovenských firmách.
Podujatie sa zameria na nové príležitosti, ktoré môže programové obdobie 2021 – 2027 poskytnúť prostredníctvom finančných prostriedkov dostupných špeciálne pre výrobný priemysel. Účastníci prehĺbia svoje chápanie možností financovania a prediskutujú svoje konkrétne priority/potreby a spôsob ich dosiahnutia.

Viac informácii a registrácia na: AmCham

Prehodnotenie startupov (14. akceleračného programu)
2022-06-27 10:00 - 14:00 | UVP TECHNICOM, Boženy Němcovej 5, Košice, Slovakia (Slovak Republic)
Šesťmesačný Akceleračný program do ktorého bol Váš startup zaradený, bude ukončený 27. 6. 2022 záverečným prehodnotením progresu Vášho startupu pred odbornou porotou, ktorá FINÁLNE navrhne formu ďalšej spolupráce Vášho startupu s UVP TECHNICOM.

MyMachine EXPO Košice
2022-06-28 08:00 - 13:00 | UVP TECHNICOM, Boženy Němcovej 5, Košice, Slovakia (Slovak Republic)
Záverečné podujatie 6. ročníka programu MyMachine Slovakia.
MyMachine je vzdelávací program rozvíjajúci tvorivé myslenie detí a mládeže. Dáva šancu vynaliezavým deťom a mladým ľuďom nachádzať technické riešenia pre originálne nápady – vysnívané vynálezy. Jeho jedinečnosť spočíva v spolupráci troch úrovní vzdelávacieho systému – základných, stredných odborných a vysokých škôl.

https://mymachine.sk/

Znižovanie rizika v podnikaní prostredníctvom dát a experimentovania
2022-06-29 09:00 - 16:00 | UVP TECHNICOM, Boženy Němcovej 5, Košice, Slovakia (Slovak Republic)
29.6.2022, 09:00–16:00h, UVP TECHNICOM, Košice
UVP TECHNICOM – Enterprise Europe Network Vás pozýva v rámci akadémie vnútrofiremného rastu Ako NALADIŤ firmu na RAST a pracovať MENEJ na školenie s tematikou Znižovanie rizika v podnikaní prostredníctvom dát a experimentovania.

Prichádzajú zamestnanci pravidelne s nápadmi na nové produkty a služby?
Kedy naposledy ste predstavili zákazníkom nový produkt alebo službu, koľko času a peňazí jeho príprava zabrala a ako sa mu darí po uvedení na trh?
Aký pomer pri rozhodovaní o jednotlivých krokoch tvorili dohady, názory, pocity, emócie ľudí a aký kvalifikované dáta?

Úspešné firmy venujú značnú časť svojich aktivít inováciám, sledovaniu trendov, experimentovaniu, zberu dát, testovaniu, aby dokázali ich zamestnanci robiť kvalifikované rozhodnutia, ktoré pomôžu firme rásť.
Realizovať správne experimenty, formulovať správne hypotézy je veľké umenie a vo firmách sa na nich nemyslí. Množstvo peňazí a času sa tak venuje neproduktívnym činnostiam a aktivitám bez výsledkov. Ľudia sú naoko zaneprázdnení, avšak to čo robia, nevedie k rastu firmy.
Práve na témy dát, nastavenia správnych kľúčových indikátorov, zostavenie správnych hypotéz a prípravu relevantných experimentov vedúcich ku kvalifikovaným rozhodnutiam majiteľov a manažérov sa zameriava ďalšie školenie v rámci akadémie vnútrofiremného rastu Ako NALADIŤ firmu na RAST a pracovať MENEJ, na ktoré vás pozývame.
Termín a miesto konania
29.6.2022 v čase 9:00-16:00h, Univerzitný vedecký park TECHNICOM, Technická univerzita v Košiciach, Němcovej 5, 042 00 Košice
Program:

08:45-09:00h
Registrácia účastníkov

09:00-10:00h
Dáta a ukazovatele, premeňte dáta na majetokRozhodnutia manažérov založené na kvalifikovaných dátach, nie dohadoch

10:00–11:00h
Ciele, úspešnosť experimentov, princípy experimentovania pre podporu generovania inováciíHypotéza – dobrá a slabá, prioritizácia hypotézAko navrhnúť silný experiment, sila dôkazov, silné otázky

11:00-11:15h
Prestávka

11:15-12:30h
Zisťovacie a validačné experimentyOdmena za zlyhanieAko pomocou experimentov znižovať rizikovosť podnikania a podnikateľských modelov jednotlivých produktov a služieb

12:30-15:00h
Riešenie úloh v skupinách a samostatne

15:00-16:00h
Diskusia a záver

O lektorke
Mária Radvanská sa venuje poradenstvu a rozvoju podnikateľských subjektov vyše 20 rokov. Identifikuje bariéry rozvoja a pomáha podnikateľom nájsť cestu ako ich prekonať. Od firiem však očakáva aktívny prístup, pretože len v úzkej súčinnosti ľudí danej firmy a s podporou vedenia je možné aj zdanlivo nemožné. Ľudia sú zárukou toho, že zmena bude trvalá. Najviac ju inšpiruje výrok – čo firma nedokáže, ľudia zvládnu.
Cieľová skupina
Akadémia vnútrofiremného rastu je určená predovšetkým majiteľom a výkonným riaditeľom firiem, manažérom, či riadiacim pracovníkom s rozhodovacími právomocami, ktorí majú ambíciu pomôcť firme výrazne rásť. Rozhodnutie pre RAST je strategickým rozhodnutím a firmu je potrebné na neho dôkladne naladiť. Pri správnom naladení bude majiteľ pracovať oveľa menej a získa viac času pre seba, rodinu, svoje koníčky.
PrihláškaPrihlásiť sa je možné vyplnením on-line prihlášky do 24.6.2022. Kapacita je obmedzená na max. 20 osôb.
Účastnícky poplatok
Akadémia sa koná v rámci aktivít siete Enterprise Europe Network a je pre podnikateľské subjekty, ktoré majú ambíciu medzinárodne rásť ZDARMA.
Upozornenie: V prípade záväzného prihlásenia sa a neúčasti na školení, bude firme fakturovaný sankčný poplatok vo výške 120 eur. Zúčastniť školenia sa môže aj náhradník za prihláseného účastníka. Odhlásiť sa zo školenia bez sankčného poplatku je možné do 24.6.2022 zaslaním e-mailu na een@uvptechnicom.sk.
Kontakteen@uvptechnicom.sk, Tel. číslo: +421 55 602 3661, 0918 734 605
Nevyhovujú vám skupinové otvorené školenia? Chcete, aby ich absolvovali viacerí kľúčoví hráči vo firme naraz? Akadémiu alebo jej vybrané časti je možné realizovať aj priamo u vás vo firme. V prípade záujmu kontaktujte een@uvptechnicom.sk.
Ak nie ste vy tým správnym adresátom vo firme, informujte o tejto príležitosti tie správne osoby – majiteľa firmy, riadiacich zamestnancov zodpovedných za inovácie, vývoj nových produktov a služieb, či aktívne osoby zodpovedné za vytváranie podmienok pre dobrú zamestnaneckú skúsenosť (HR). Pomôžete tak firme rýchlejšie rásť.
NALAĎTE firmu na RAST a pracujte MENEJ.
Inovujte, konkurujte, predbehnite!

15. KOLO SÚŤAŽE STARTUPOV „MAŠ NÁPAD?“
2022-06-29 13:00 - 15:00 | UVP TECHNICOM 001/002 a Online, Němcovej 5, Košice, 04001, Slovakia (Slovak Republic)
Ešte mate šancu sa prihlásiť!

Univerzitný vedecký park TECHNICOM (UVP TECHNICOM) pri Technickej univerzite v Košiciach organizuje už 15. kolo súťaže inovatívnych nápadov a projektov s názvom „Máš nápad?“.
Súťaž vyhlasuje pravidelne každých 6 mesiacov rektor Technickej univerzity v Košiciach prostredníctvom UVP TECHNICOM.
Máte nápad, ktorý chcete ďalej rozvíjať? Je váš projekt v štádiu, kedy je pripravený na rýchly rast a potrebuje na to vhodné podmienky?
Ponúkame Vám možnosť zapojiť sa do súťaže inovatívnych nápadov, projektov a podnikateľských riešení. Každých 6 mesiacov prebieha výber nových startupov. Prihlášky do 15. kola súťaže môžete zasielať do 24.06.2022. Termín konania súťaže bude 29.6.2022.
Prihláška do súťaže
Pre zapojenie sa do súťaže je potrebné vyplniť registračný formulár, ktorý nájdete v menu v časti „Ako sa zapojiť“.
Projektové zámery budú posudzované odbornou komisiou. Po zhodnotení registrovaných projektov odbornou komisiou budú vybrané tímy pozvané na prezentáciu, ktorá sa uskutoční pred odbornou porotou. O mieste a konaní budeme tímy informovať do dvoch týždňov od ukončenia prihlasovania.
Hodnotiaca komisia súťaže na základe posúdenia úrovne rozvoja startupu môže navrhnúť jeho umiestnenie priamo do Inkubátora TUKE.
Zapojiť sa môže akákoľvek fyzická alebo právnická osoba, prihlásené môžu byť aj projekty, ktoré sú ešte len v štádiu nápadu. Lokalita nehrá rolu – prihlásiť sa môže projekt z Košíc, Banskej Bystrice aj Bratislavy, z ktoréhokoľvek kúta Slovenska, a tiež zahraničné projekty. Tie by ale mali plánovať realizáciu svojej činnosti na Slovensku.
Čo môžu startupy získať?
Vybrané projekty budú mať možnosť využívať motivačné a inkubačné prostredie UVP TECHNICOM a prostredníctvom špeciálneho akceleračného programu „naštartovať“ proces, ktorý podporí realizáciu ich inovatívnych myšlienok a pomôže premeniť myšlienku na komerčne využiteľného produktu alebo služby.
Startup centrum TUKE ponúka nádejným podnikateľom aj možnosť získať:

kancelárske priestory v modernej budove UVP TECHNICOM,
možnosť využitia potrebnej kapacity unikátnych odborných pracovísk, laboratórií a iných zariadení TUKE,

pomoc pri tvorbe podnikateľského plánu, získavaní partnerov, vyhľadávaní potenciálnych investorov, expertnú a mentorskú podporu,

Ako bude prebiehať posudzovanie projektov?
Projektové zámery budú posudzované odbornou komisiou. Po zhodnotení registrovaných projektov odbornou komisiou budú vybrané tímy pozvané na prezentáciu, ktorá sa uskutoční pred odbornou porotou dňa 29. júna 2022.
Hodnotiaca komisia súťaže na základe posúdenia úrovne rozvoja startupu môže navrhnúť jeho umiestnenie priamo do Inkubátora TUKE.
Viac informácií nájdete aj v časti FAQs (Frequently Asked Questions / Často kladené otázky).
Organizačné informácie
Účastník Startup centra podpisuje súhlas s Vnútorným poriadkom Startup centra. Je povinný priebežne prezentovať progres pri realizácii svojho projektového zámeru v 6 mesačných intervaloch. Úspešným absolventom pred-inkubačného pobytu v Startup centre TUKE bude ponúknutá možnosť inkubácie v priestoroch Inkubátora Technickej univerzity (v rámci UVP TECHNICOM).
Pripoj sa k ním aj Ty so svojim projektom!

RIS CITYTHON KOŠICE 2022
2022-07-01 - 2022-07-03 | UVP TECHNICOM, Boženy Němcovej 5, Košice, Slovakia (Slovak Republic)
ORIENTATION MAP

Pozvánka

Dovoľujeme si Vás pozvať na podujatie (Hackathon) RIS Citython Košice 2022, ktoré sa uskutoční v dňoch 1.7. – 3.7.2022 v Košiciach v priestoroch Univerzitného vedeckého parku TECHNICOM.
RIS Citython je medzinárodné podujatie, na ktorom zúčastnené tímy pracujú na implementácii svojich nápadov od začiatku až po prezentovateľný projekt alebo prototyp, všetko za 54 hodín.
Cieľom Citythonu je analyzovať výzvy v oblasti mobility, ktorým naše mestá čelia, a vytvárať možné riešenia. Multidisciplinárne tímy, pozostávajúce zo študentov a odborníkov z rôznych oblastí a špecializácií, súťažia o to, kto ponúkne mestu a jeho obyvateľom inovatívne riešenia identifikovaných výziev a potrieb.
Zámerom je podporiť rozvoj inovatívnych projektov a start-upov, ktoré majú potenciál uplatnenia na trhu. Týmto spôsobom sa RIS Citython priamo orientuje na podporu podnikateľského a inovačného ekosystému v regióne Košice, ako aj na celom Slovensku. Ambíciou Citythonu je vytvoriť referenčné podujatie v Európe, ktoré dokáže prilákať tie najlepšie talenty, vrátane študentov akademických programov EIT Urban Mobility, a vytvoriť tie najinovatívnejšie riešenia.
Počas víkendu budú tímy sprevádzať skúsení mentori a spíkri. Vyvrcholením hackathonu sú záverečné 5-minútové prezentácie vytvorených riešení a hodnotenie porotou, ktorá vyberie 3 víťazné tímy.
Príďte prejaviť svoj potenciál a dobré nápady na podujatie RIS Citython Košice!
Podujatie je otvorené pre každého z vás. Vítaní sú IT nadšenci a analytici, ktorí majú dar pracovať s open datami, marketéri, manažéri, urban plánovači, architekti, softvéristi a ktokoľvek ďalší otvorený pre tému Citythonu.
Účasť na podujatí je bezplatná, stačí sa len zaregistrovať! Bude o vás plne postarané (strava, občerstvenie, technika, a iné) počas celého víkendu. Príďte sám/sama alebo si zostavte svoj dream tím z priateľov a kolegov už pred podujatím.
Prihlásiť sa, ale musí každý člen tímu samostatne!
Okrem možnosti vyhrať finančné (3000 €/tím) aj vecné ceny, spoznáte zaujímavých slovenských aj medzinárodných expertov z rôznych oblastí pripravených vám pomôcť a poradiť.
S ktorou výzvou si ideš po víťazstvo?

Udržateľné a zdravé mesto prostredníctvom inteligentnej mobility.
Plánovanie a rozvoj mesta smerom k zelenšej budúcnosti.
Lepšie riadenie mesta v humanitárnych a environmentálnych krízach vďaka inteligentnej mobilite.

Všetky potrebné informácie nájdete na nasledujúcich linkoch:
WEB RIS Citython Košice 2022: https://www.citython.sk/
Eventbrite pre registráciu účastníkov: TU
Tešíme sa na vás!
Organizačný tím RIS Citython Košice 2022

CITY FUN TUKE
2022-07-02 13:00 - 18:00 | Parkovisko, UVP TECHNICOM, Němcovej 5, Košice, 04200, Slovakia (Slovak Republic)

Začína už 15. kolo akceleračného programu startupov
2022-07-12 10:00 - 12:30 | UVP TECHNICOM, Boženy Němcovej 5, Košice, Slovakia (Slovak Republic)
Dňa 12.7.2022 v čase od 10.00 do 12.30 sa uskutoční úvodné stretnutie startupov, ktoré uspeli v 15. kole súťaže startupov „Máš nápad?“ a získali tak 6 mesačný pobyt v Startup centre..

Program:

Úvod – predstavenie akceleračného programu
Biznis model CANVAS, úvodný workshop, Ľ. Kolesár
Príbeh úspešného startupu

V rámci úvodného stretnutia získajú startupy základné organizačné informácie o pobyte v Startup centre, informácie o samotnom UVP TECHNICOM, ale aj detailne informácie o plánovanom priebehu akceleračného programu. Súčasťou úvodného stretnutia bude aj motivačné vystúpenie zástupcu úspešného startupu.
V rámci akceleračného programu pobytu startupov v Startup centre budú organizované aj individuálne stretnutia s mentormi a koučmi, zamerané na riešenie operatívnych záležitosti, ale aj pravidelné biznis fóra startupov a taktiež stretnutia zamerané na sieťovanie startupov.

Prehodnotenie startupov - náhradný termín
2022-07-12 12:30 - 14:00 | UVP TECHNICOM, Boženy Němcovej 5, Košice, Slovakia (Slovak Republic)

Vernisáž výstavy: Architekt Ľudovít Oelschläger – Őry
2022-09-02
POZVÁNKA NA VERNISÁŽ VÝSTAVY

Architekt Ľudovít Oelschläger– Őry

Srdečne Vás pozývame na otvorenie výstavy „Architekt ĽudovítOelschläger – Őry. Nové poznatky o živote a diele architekta, ktorépriniesol výskum po roku 2012“.
Otvorenievýstavy sa bude konať v piatok 02.09.2022 o 16:00 hod.v budove Univerzitného vedeckého parku TECHNICOM, Technickejuniverzity v Košiciach, Němcovej 5.
Predmetná výstava spočívajúca zo 46 výstavných posterov je jedným zosplnených cieľov dvojročného projektu ministerstva školstva: Architekt ĽudovítOelschläger – Őry: Nové poznatky o živote a diele architekta, ktoré priniesolvýskum po roku 2012 / KEGA 046TUKE-4/2020.
Výstava prezentuje dlhodobý archívny výskum košickej moderny realizovaný naFakulte umení TUKE, s presahmi na okolité krajiny, najmä na niekdajšiuPodkarpatskú Rus, ktorá bola v medzivojnovom čase súčasťouČeskoslovenska. V tomto konkrétnom prípade bol projekt tematicky zameranýna doplnenie poznatkov o živote a tvorbe jedného z najvýznamnejších košickýchmedzivojnových architektov a staviteľov, ktorý bol v roku 2012 zaradený medzihlavné 4 osobnosti EHMK 2013.
Pri tejto príležitosti bol košickej verejnosti architekt Oelschlägerpredstavený v reprezentatívnej výstave ktorá mala 12 repríz – naSlovensku, v Maďarsku, Ukrajine, Rumunsku a výstava bola zároveň nominovaná nacenu časopisu Pamiatky a múzeá. Paralelne s výstavou bola autormi výstavy (A.Priatková – P. Pásztor) pripravená obsiahla vedecká monografia ArchitektOelschläger – Őry (nominovaná v tom roku tiež na cenu časopisu Pamiatky amúzeá), ktorá získala cenu prof. Kusého za rok 2012.
Nové poznatky o už známych dielach architekta, alebo ďalších – doposiaľneznámych stavbách architekta, ktoré priniesol najmä archívny výskum naterajšej Ukrajine, predstavíme verejnosti v pripravovanej monografii v blízkejbudúcnosti.
Unikátna výstava potrvá do 29.09.2022 a pre verejnosť budeotvorená v pracovných dňoch v čase od 8.00 do 17.00.

Výstava - Architekt Ľudovít Oelschläger – Őry
2022-09-02 - 2022-09-29 | UVP TECHNICOM, Boženy Němcovej 5, Košice, Slovakia (Slovak Republic)
Predmetná výstava spočívajúca zo 46 výstavných posterov je jedným zo splnených cieľov dvojročného projektu ministerstva školstva: Architekt Ľudovít Oelschläger – Őry: Nové poznatky o živote a diele architekta, ktoré priniesol výskum po roku 2012 / KEGA 046TUKE-4/2020.
Výstava prezentuje dlhodobý archívny výskum košickej moderny realizovaný na Fakulte umení TUKE, s presahmi na okolité krajiny, najmä na niekdajšiu Podkarpatskú Rus, ktorá bola v medzivojnovom čase súčasťou Československa. V tomto konkrétnom prípade bol projekt tematicky zameraný na doplnenie poznatkov o živote a tvorbe jedného z najvýznamnejších košických medzivojnových architektov a staviteľov, ktorý bol v roku 2012 zaradený medzi hlavné 4 osobnosti EHMK 2013.
Pri tejto príležitosti bol košickej verejnosti architekt Oelschläger predstavený v reprezentatívnej výstave ktorá mala 12 repríz – na Slovensku, v Maďarsku, Ukrajine, Rumunsku a výstava bola zároveň nominovaná na cenu časopisu Pamiatky a múzeá. Paralelne s výstavou bola autormi výstavy (A. Priatková – P. Pásztor) pripravená obsiahla vedecká monografia Architekt Oelschläger – Őry (nominovaná v tom roku tiež na cenu časopisu Pamiatky a múzeá), ktorá získala cenu prof. Kusého za rok 2012.
Nové poznatky o už známych dielach architekta, alebo ďalších – doposiaľ neznámych stavbách architekta, ktoré priniesol najmä archívny výskum na terajšej Ukrajine, predstavíme verejnosti v pripravovanej monografii v blízkej budúcnosti.

Úvodné stretnutie programu DASATO Academy
2022-09-02 14:00 - 16:00 | UVP TECHNICOM, Boženy Němcovej 5, Košice, Slovakia (Slovak Republic)
Prvý ročník DASATO Academy v Košickom kraji! Rozvojový program pre stredoškolákov zavítal do Košíc. Od septembra sa budú študenti a študentky každý piatok stretávať na workshopoch v priestoroch Univerzitného vedeckého parku TECHNICOM na témy 21. storočia, pracovať na 3 projektoch v praxi s neziskovým, verejným a súkromným sektorom, koncom roka vytvoria svoj vlastný projekt, ktorý zlepšuje ich okolie. Aby boli na všetky aktivity dostatočne pripravení, v úvode roka ich čaká 3-dňový sebarozvojový camp.

Partner aktivity

DASATO Academy
2022-09-09 15:30 - 18:30 | UVP TECHNICOM, Boženy Němcovej 5, Košice, Slovakia (Slovak Republic)
I AM Remarkable s Máriou Sofiou Mrázkovou

9.9.2022 sa uskutoční ďalšie stretnutie prvého ročníka DASATO Academy v Košickom kraji! Rozvojový program pre stredoškolákov zavítal do Košíc.
Od septembra sa budú študenti a študentky každý piatok stretávať na workshopoch v priestoroch Univerzitného vedeckého parku TECHNICOM na témy 21. storočia, pracovať na 3 projektoch v praxi s neziskovým, verejným a súkromným sektorom, koncom roka vytvoria svoj vlastný projekt, ktorý zlepšuje ich okolie. Aby boli na všetky aktivity dostatočne pripravení, v úvode roka ich čaká 3-dňový seba rozvojový camp.

DASATO Academy
2022-09-16 16:00 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
Reziliencia a psychologická bezpečnosť so Zuzanou Relovskou

16.9.2022 sa uskutoční ďalšie stretnutie prvého ročníka DASATO Academy v Košickom kraji! Rozvojový program pre stredoškolákov zavítal do Košíc.
Od septembra sa budú študenti a študentky každý piatok stretávať na workshopoch v priestoroch Univerzitného vedeckého parku TECHNICOM na témy 21. storočia, pracovať na 3 projektoch v praxi s neziskovým, verejným a súkromným sektorom, koncom roka vytvoria svoj vlastný projekt, ktorý zlepšuje ich okolie. Aby boli na všetky aktivity dostatočne pripravení, v úvode roka ich čaká 3-dňový seba rozvojový camp.

Nadviažte spoluprácu na kooperačnom podujatí EEN v Košiciach
2022-09-20 - 2022-09-21
Cielené bilaterálne stretnutia na správnom mieste sú tým najlepším predpokladom na medzinárodnú spoluprácu a nové obchodné kontakty. To viete dosiahnuť vďaka podujatiu s názvom SlovakiaTech: Business & Technology Matchmaking 2022, ktoré organizuje slovenský partner siete Enterprise Europe Network, Univerzitný vedecký park Technicom. Konať sa bude pod záštitou najväčšej technologickej konferencie na Slovensku, SlovakiaTech Forum-Expo 2022, počas 20. a 21. septembra v Košiciach. Na jednoduchej brokerage platforme si viete pozrieť profil zahraničných potenciálnych partnerov a osloviť ich na spoločné stretnutie. Okrem obchodného potenciálu podujatie podporí aj projektovú spoluprácu na medzinárodných projektoch či tvorbu konzorcií v programe Horizont Európa. Podmienkou je však registrácia, ktorú je potrebné stihnúť do začiatku podujatia, teda 20. septembra.
Prostredníctvom zverejnenia profilu vašej organizácie dáte vedieť účastníkom podujatia čo robíte a o akú formu spolupráce máte záujem. Stimulujete tak záujem o rokovania s vami a zvýšite šance pre budúcu spoluprácu. Kooperačné podujatie deanonymizuje účastníkov a dáva príležitosť stretnúť sa s potenciálnymi partnermi za konkrétnym účelom.

Témy podujatia
Rok 2022 sa na konferencii SlovakiaTech nesie v heslách udržateľnosti, konektivity a dlhovekosti a spája významných domácich a globálnych aktérov nielen z priemyslu, ale aj z akademickej obce, výskumu, samospráv, mimovládneho a vládneho sektora.
Jednotlivé tematické kategórie zahŕňajú spomínané 3 témy, ale svoje miesto v nadväzovaní novej spolupráce nájde každý, bez ohľadu na tematické zameranie:

UDRŽATEĽNOSŤ: Zdroje energie s nulovými emisiami; Vozidlá s nulovými emisiami; Hromadné skladovanie energie; Chémia s nízkym obsahom uhlíka; Nízkouhlíkové poľnohospodárstvo
KONEKTIVITA: Rozšírené satelity a komunikácia; Vesmírna misia, doprava, cestovný ruch; Vesmírna ťažba a výroba; budovanie vesmírnych a leteckých remesiel; Čistenie vesmírneho odpadu
DLHOVEKOSŤ: Internet medicínskych vecí (IoMT); Diaľkové monitorovanie pacienta a nositeľné zariadenia; Prediktívne údaje, analýzy a technológie; Virtuálna a rozšírená realita; Prispôsobené mobilné aplikácie
INÉ: Všetky ostatné témy sú na stretnutia vhodné, neexistujú žiadne obmedzenia

Koho na podujatí môžete stretnúť?
Na kooperačnom podujatí sa stretnú aktéri rôznych sektorov z niekoľkých európskych krajín s vysokým vplyvom na rozhodovanie v organizácii. Je to jedinečná príležitosť na získanie nových obchodných kontaktov, spoluprác a zmlúv.
Model, ktorý poskytuje “SlovakiaTech: Business & Technology Matchmaking 2022” je časovo aj nákladovo efektívny a prináša reálne výsledky. Stretnutia sa budú konať fyzicky, virtuálne alebo hybridne vo vyhradenom priestore a budú vopred dohodnuté prostredníctvom platformy B2Match.
Na podujatí sa budete môcť stretnúť prioritne s:

podnikateľmi, malými a strednými podnikmi (MSP),
výskumníkmi a ľuďmi z akademickej obce,
mimovládnymi organizáciami a samosprávami,
regionálnymi a národnými autoritami (ministerstvá a ich organizácie).

Program
Kooperačné podujatie je zamerané na úspešné dosiahnutie spoluprác prostredníctvom cielených bilaterálnych stretnutí. Nosná časť preto pozostáva z dvoch dní, počas ktorých majú účastníci možnosť dohodnúť si 30 minútové stretnutia.

deň: Utorok, 20. september 2022 | 9:30 – 16:00 hod.: 5 stolov vyhradených na 1:1 stretnutia (po 30 minút)
deň: Streda, 21. september 2022 | 9:30 – 15:30 hod.: 5 stolov vyhradených na 1:1 stretnutia (po 30 minút)

Všetko bude realizované v prostredí konferencie SlovakiaTech Forum-Expo, ktorá bude mať zabezpečený bohatý program. Aktuálny program zastrešujúcej konferencie si môžete pozrieť na www.slovakiatech.sk.

Dátum a miesto

Konanie podujatia od 20. do 21. septembra 2022
Areál Kulturpark, Kukučínova 2, 040 01 Košice, Slovensko (mapa)

Registrácia
Kooperačné podujatie bude riadené platformou B2Match, na ktorú sa musí každý účastník registrovať. Registrácia je dostupná na adrese slovakiatech.b2match.io/signup.
V prípade, že sa podujatia zúčastníte osobne v Košiciach, je potrebná registrácia aj na stránke SlovakiaTech. Táto dodatočná registrácia zabezpečí každému účastníkovi vygenerovanie visačky a neobmedzený prístup ku všetkým sekciám konferencie v rámci areálu Kulturpark.
V prípade akýchkoľvek otázok kontaktujte organizačný tím na een@uvptechnicom.sk. Tešíme sa na vašu účasť!

Kontaktná osoba
Tomáš Pavlik, tomas.pavlik@tuke.skEnterprise Europe Network, Univerzitný vedecký park TechnicomTechnická univerzita v Košiciach, Nemcovej 5, 042 00 Košice, SlovenskoWeb: https://uvptechnicom.sk/een

Stredná škola a robotika
2022-09-21 - 2022-09-22 | UVP TECHNICOM, Boženy Němcovej 5, Košice, Slovakia (Slovak Republic)
Strednáškola a robotika

Dvojdňová akcia určená pre pedagógova študentov stredných škôl, ktorá je plná vzdelávacích prednášok.Workshopy sa zameriavajú na témy ako EDU Scrum, Design thinking no hlavne napraktické využitie robotiky na stredných školách a v praxi.

Tieto dva workshopové dni, majú priniesťštudentom a pedagógom informácie o komplexnom využití robotov. Workshopymajú motivovať študentov k logickému a kreatívnemu mysleniu.

EUH4D OPEN CALL #3: InfoDay1
2022-09-22 09:00 | UVP TECHNICOM a online, Němcovej 5, Košice, Slovakia (Slovak Republic)
Európska iniciatíva EUHUBS4DATA aktuálne poskytuje možnosť financovať návrhy malých a stredných firiem a startupov na inovatívne experimenty zo zdrojov programu H2020. V snahe podporiť digitalizáciu svojej spoločnosti môžete získať finančný príspevok 60.000,- € priamo na realizáciu svojich nápadov a ďalších až 70.000,- € v forme dátovo orientovaných služieb, ktoré vám ochotne poskytnú Digitálne inovačné HUBy, vrátane košického DIH Technicom!
V prípade úspešnej projektovej žiadosti teda so svojou spoločnosťou môžete profitovať až do výšky 130.000,- € !
Projektová výzva je otvorená do 9.11.2022. Bližšie informácie a detailnejší pohľad na príručku pre žiadateľov vám poskytneme osobne i online na informačnom webinári
InfoDay 1 vo štvrtok 22.9.2022 so začiatkom o 09:00
Bližšie informácie a linky na potrebné dokumenty nájdete na webovej stránke euhubs4data.sk

DASATO Academy - Prekladač človečiny
2022-09-24 09:00 - 13:00 | UVP TECHNICOM, Boženy Němcovej 5, Košice, Slovakia (Slovak Republic)
Typológia osobnosti s Katarínou Meškovou

24.9.2022 sa uskutoční ďalšie stretnutie prvého ročníka DASATO Academy v Košickom kraji!
Od septembra sa študenti a študentky každý piatok stretávaju na workshopoch v priestoroch Univerzitného vedeckého parku TECHNICOM na témy 21. storočia, pracujú na 3 projektoch v praxi s neziskovým, verejným a súkromným sektorom, koncom roka vytvoria svoj vlastný projekt, ktorý zlepšuje ich okolie.
